google/wiki40b huggingface dataset:
Buffalo

Historie

Buffalo har vært bebodd både av franskmenn og engelskmenn. De første europeerne som slo seg ned i området var franskmenn, som etablerte seg ved utløpet av Buffalo Creek i 1758. Året etter ødela de bygningene de hadde rukket å reise på stedet, da de flyktet fra engelskmennene som hadde inntatt Fort Niagara. Britene tok kontroll over hele regionen i 1763.
Selve byen ble grunnlagt rundt 1789 som et lite handelssted. Byen ble offisielt grunnlagt i 1790, men i 1812 ble byen brent ned av engelske styrker. Det ble bygd en bro mellom Canada og Buffalo, den åpnet i 1927.
Millard Fillmore, som var den 13. presidenten i USA, ble født i Buffalo i 1800.

Frank Lloyd Wright

I 1905 ble Frank Lloyd Wrights boligkompleks for forretningsmannen Darwin D. Martin ferdigstilt i Buffalo. Dette er et av de fremste verkene fra den verdenskjente arkitektens hånd, og kalles i dag Darwin D. Martin House og har fått status som National Historic Landmark.
Karasjok Pinsemenighet

Karasjok Pinsemenighet er en kristen frikirkelig menighet i Karasjok, i  Finnmark.  Menigheten er tilsluttet den norske pinsebevegelsen. Menigheten har 19 medlemmer, medregnet tilhørige, det vil si barn av døpte medlemmer. For ungdom i konfirmasjonsalder tilbyr menigheten den frikirkelige konfirmantundervisningen Tentro.

Misjon

Karasjok Pinsemenighet er engasjert i misjonsarbeid og støtter fengselsarbeidet og arbeidet blant kloakkbarn (? trolig arbeidet til Europa i Fokus og Frantz Johansen, i Romania).
Lydia og Herman Erikssons stipend

Lydia og Herman Erikssons stipend (Svensk: Lydia och Herman Erikssons stipendium), som deles ut av Svenska Akademien og kommer fra et fond med donerte midler i 1976, skal tildeles en «ung lovende lyriker eller forfattare». Stipendbeløpet er 100 000 SEK.
Festival

En festival er en anledning for festlighet eller feiringer, spesielt en dag eller en tid av religiøs betydning som skjer ved faste tidsrom eller ved visse mellomrom. I moderne tid er festival ikke forbeholdt religiøse høytidsdager, men kan være en gjentagende festival for film, musikk, teater, og andre kulturelle aktiviteter.
Andre norske ord for festival er fest, høytid, treff, sammenkomst, og stevne.

Etymologi

Ordet festival kommer fra middelalderlatin fēstivālis eller festi vale som bokstavelig betyr slutten på fasteperioden. Det middelalderlatinske ordet har bakgrunn i latinske fēstīvus som igjen har en indoeuropeisk rot i fēstus. Ordet festival kom fra latin til gammelfransk og deretter til gammelengelsk. Begrepet fest, engelsk feast, har også et element av spising og drikking i seg som andre betydning, og kommer fra latin festa som igjen er avledet fra fēstus som hadde betydningen «lykkelig», «glad».

Festivalens funksjon

I mange religioner er en fest eller festival et sett av feiringer til ære for Gud eller guder. En fest og en festival er historisk skiftende. I den kristne liturgiske kalender er det to prinsipielle fester, julefeiringen og påskefeiringen. I den katolske, østlige ortodokse og protestantiske kristendom en rekke av mindre fester i løpet av året for feire helgener, hellige hendelser, doktriner og mere.
Festivaler, som kommer i mange typer, tjener å møte bestemte behov foruten å gi underholdning. Feiringer og festivaler tilbyr en form for å tilhørighet av enten religiøs, sosial eller geografisk gruppering. Moderne festivaler som fokuserer på kulturelle eller etniske emner søker å informere medlemmene eller de som inkluderes i festivalen om deres tradisjoner. I gamle dager var festivaler tider hvor de eldre delte historier og overførte bestemte former for kunnskap til den neste generasjonen. Historiske festivaler ga ofte en form for samhold i familien og samfunnet foruten mulighet for den enkelte til å finne en make.
Rytmisk gymnastikk under Sommer-OL 1992

Rytmisk gymnastikk under Sommer-OL 1992 ble arrangert fra 6. til 8. august i Palau dels Esports de Barcelona.
Rytmisk gymnastikk har vært en del av gymnastikk under sommer-OL siden Sommer-OL 1984 i Los Angeles, så dette var tredje gang øvelsen var representert i et sommer-OL.
Francium

Egenskaper

Francium er et meget tungt alkalimetall med kjemiske egenskaper som ligner cesiums. Det har den laveste elektronegativitet (0,7 Paulings skala) av de kjente grunnstoffene. Francium er som de andre alkalimetallene meget reaktivt, og vil reagere eksplosjonsartet i vann. Nesten alle francium-saltene er vannløselige. Francium er meget ustabilt, og er det minst stabile av de første 101 grunnstoffene.
Francium i veibare mengder har ikke vært isolert eller fremstilt, derfor vites lite om stoffets fysiske og kjemiske egenskaper.

Isotoper

Det finnes 34 kjente isotoper av francium, men bare én forekommer naturlig: ²²³Fr med halveringstid 21,8 minutter. Dette er også den mest stabile isotopen. Av de andre isotopene er de mest stabile ²¹²Fr med halveringstid 20 minutter, ²²²Fr med halveringstid 14,2 minutter, ²²¹Fr med halveringstid 4,9 minutter og ²²⁵Fr med halveringstid 4 minutter. Alle de andre isotopene har halveringstider kortere enn 4 minutter, og de fleste kortere enn 10 sekunder.
CAS-nummer: 7440-73-5

Forekomst

Francium forekommer naturlig i uranmalm som nedbrytningsprodukt fra ²²⁷Ac (actinium), men på grunn av den korte halveringstiden er det ekstremt sjeldent. Det anslås at det til enhver tid finnes omkring 30 gram francium i jordskorpen. Det kan også fremstilles kunstig ved å bombardere thorium med protoner.

Anvendelse

På grunn av den korte halveringstiden har ikke francium noen kommersiell anvendelse, men francium har vært brukt i kreft-forskning.
Thaduka multicaudata

Utseende

En middelsstor stjertvinge. Hver bakvinge har to eller tre korte, krumme stjerter. Oversiden er himmelblå i midten, bredt svart langs kantene. Undersiden er brunspraglete. Larven er ganske flat, nærmest båndformet, grønn, litt hårete, med svarte flekker i for- og bakenden. Hodet er svart, men holdes vanligvis skjult under forkroppen. Puppen er kort og trinn, mørkt brunrød, hårløs.

Levevis

Larvene lever på Trewia nudiflora (vortemelkfamilien). De lever sammen med små, røde maur som beskytter dem.

Utbredelse

Slekten er utbredt i det sørlige India, Burma, Thailand, Vietnam og Laos.
Pascal (enhet)

Praktisk bruk

Innen teknikkområder som pneumatikk og hydraulikk er måleenheter for trykk en sentral del i terminologien. Nesten uten unntak brukes måleenheten bar i praksis. Det er en hensiktsmessig og godt innarbeidd trykkangivelse i nesten alle sammenhenger. Det finnes imidlertid mange gode grunner til å gå over til å standardisere på bruk av MPa (N/mm²). En av grunnene er å enklere kunne sammenholde spenninger , strekk og trykk, i metalliske materialer og trykk i vesker og gasser. Ved tekniske beregninger slipper man å holde rede på dekadiske omregningfaktorer. Årsaken til at bar i sin tid fikk feste seg som trykkenhet var at den tallmessig var svært lik den gamle tekniske enheten kp/cm².

Andre bruksområder

I bildekk måles lufttrykket vanligvis i pund pr. kvadrattomme (Psi) eller i bar.
Dragvoll

Historikk

Bygningsmassen er blitt utvidet en rekke ganger. Byggingen av bygg 12 ble påbegynt våren/sommeren 2002 og åpnet høsten 2003 da psykologisk institutt flyttet fra Lade. Det nyeste tilbygget, bygg 6B, åpnet i januar 2007 og er på 4500 kvadratmeter. Det nye bygget inneholder undervisningsrom, lesesaler og utvidede lokaler for universitetsbiblioteket i den øverste etasjen.
Dragvoll var i lengre tid plaget med soppskader. I en SINTEF-rapport fra mai 2005 er mesteparten av bygget friskmeldt. For å fjerne uønsket fukttilgang ble mye av taktekkingen skiftet ut og porøst materiale fjernet.
Det har pågått en debatt om å flytte fakultetene på Dragvoll til Gløshaugenområdet for å samlokalisere NTNU. Styret for NTNU vedtok i mai 2006 at NTNU også i fremtiden skulle utvikles rundt to campuser. Flertallet i styret hadde opprinnelig ønsket en samlokalisering, men fant at det var lite sannsynlig at staten ville bidra økonomisk. Denne saken ble imidlertid snudd på i senere år. Etter flere konsekvensutredninger som ønsket samling, vedtok Styret i 2014 at campus skulle samles mot sentrum. I 2015 uttalte Regjeringen at de støttet løsningen.

Fasiliteter

På Dragvoll finnes det også en idrettsbygning. Av fasiliteter inne på Dragvoll-området kan nevnes universitetsbibliotek, bokhandel, kiosk, kantine og kafé.
Erik Are Stedt-saken

Erik Are Stedt-saken er saken hvor psykisk syke Erik Are Stedt (35) ble kvalt på Oslo legevakt 29. november 2012. Stedt var diagnostisert som paranoid schizofren. Han kontaktet politiet med en anmeldelse, men politibetjenten som tok imot ham mente han burde få legetilsyn. På legevakten ble det bestemt at Stedt skulle legges inn. Når betjentene skulle hjelpe til med transport av Stedt ble det påstått at det oppstod et basketak mellom Stedt, politibetjentene og en ambulansearbeider. Under basketaket tar ambulansearbeideren kveletak på Stedt, og holder dette i 58 sekunder, hvoretter Stedt mister livet som følge av kvelertaket.
Foreldrene til Stedt er kritiske til politiets arbeid og mener de har unndratt seg ansvar for handlingen.
Drapet ble henlagt av Spesialenheten for politisaker, hvoretter Stedts foreldre klaget henleggelsen inn for Riksadvokaten. De konkluderte deretter i mai 2014 med at ingen hadde gjort noe straffbart i saken.
Norsk rikskringkasting ba i desember 2012 om innsyn i overvåkingsvideoen, etter at dødes familie hadde gitt samtykke. I 2014 avslo Riksadvokaten begjæringen om innsyn i overvåkningsopptaket. Senere har Riksadvokaten fått medhold i avslaget både hos Oslo tingrett og Borgarting lagmannsrett. Det er prosedert på at hensynet til personvernet til de involverte i opptaket fra Oslo legevakt.
18. april

Navnedag

Eilen Eilert
 Navnedagen stammer fra Eleuterius, etter sagnet biskop i Illyria ca. år 180
Sannidal Idrettslag

Fotball

I 1973 tok Sannidal IL inn en annen lokal klubb, Sportsklubben Spring som hadde brutt ut fra Kragerø IF og dannet egen fotballgruppe. Fotballgruppa feirer således 40-årsjubileum i 2013.
Klubben har sitt hovedsete på Kolbånn i Sannidal, hvor det nylig er opparbeidet en moderne kunstgressbane i tillegg til hovedbanen som er gress. Det er også lysløype i området og klubbens klubbhus ligger også i tilknytning til anlegget på Kolbånn.

A-laget i fotball spiller i 2012 i 5. divisjon.

Ski

Klubben arrangerte sitt første renn i Rindebakken 14. februar 1915. Men arbeidet med Vastølbakken var igang, og det første skirennet der ble holdt 11. januar 1916.
Myon

Historie

Myoner ble oppdaget av Carl D. Anderson i 1936 mens han studerte kosmisk stråling. Han hadde lagt merke til partikler som buet på en måte som skiller seg fra elektroner og andre kjente partikler.
Bradford Washburn

Biografi

Washburn ble født den 7. juni 1910 i Cambridge i Massachusetts i en av Bostons overklassefamilier med røtter tilbake til en av passasjerne på Mayflower, eldste? William Brewster. Brewster var leder i Pilegrimskolonien, og åndelig leder av Plymouth-kolonien. Washburns far var pastor Henry Bradford Washburn, Sr., en ivrig friluftsmann, som var dekan ved Episcopal Theological School i Cambridge og Edith Buckingham Hall. Hans yngre bror var Sherwood Larned Washburn, med kallenavnet «Sherry», som var fysisk antropolog og pioner innen primatologi.
Washburn ble valgt til medlem av American Academy of Arts and Sciences i 1956. Han tok en lavere akademisk grad ved Harvard University der han var medlem av klatreklubben. Han vendte tilbake til Harvard for å ta en mastergrad i geologi og geografi i 1960.
Washburn var en ivrig pilot, og gjorde sin første solo flytur i et sjøfly på Boeing Field i Seattle i 1934. Han fikk sin privatflylisens på Roosevelt Field på Long Island senere samme år.
Washburn bega seg ut på en bemerkelsesverdig ekspedisjon i 1937 til det 5 226 meter høye Mount Lucania i Yukon. For å gjøre dette måtte han og klatrepartneren Robert Bates nå Walsh Breen på  2 670 moh. Han henvendte seg til Bob Reeve, en kjent bush pilot i Alaska, som svarte med følgende telegram til Washburn: «Anywhere you'll ride, I'll fly». Med et skiutstyrt Fairchild F-51 ble det gjort flere turer til landingsplassen på breen uten hendelser i mai, men ved en landing med Washburn og Bates i juni sank flyet ned i slaps. Washburn, Bates og Reeve arbeidet hardt i fem dager for å få flyet ut og Reeve var til slutt i stand til å få flyet i luften med alt overflødig vekt fjernet og ved hjelp av en jevn bre med et bratt fall. Washburn og Bates fortsatte til fots for å gjøre den første bestigningen av Lucania, og etter en episk nedstigning og marsj til sivilisasjonen, gikk de over 240 kilomter gjennom ødemarken til den lille byen Burwash Landing.
Washburn fikk mange utmerkelser i løpet av sin karriere, inkludert ni æresdoktorater; i 1980 fikk han Alexander Graham Bell Medal fra National Geographic Society (NGS),
han fikk også Centennial Award av National Geographic Society og King Albert Medal of Merit. Han delte to NGS-utmerkelser med sin kone Barbara, som var den første kvinne til å nå toppen av Denali. Han ble tildelt Royal Geographical Society's Cherry Kearton Medal and Award i 1988.

Død og ettermæle

Washburn døde av hjertesvikt 10. januar 2007, i en alder av 96, på et aldershjem i Lexington i Massachusetts. I tillegg til sin kone, etterlot han seg en sønn, Edward, og to døtre, Dorothy og Elizabeth.
Lars Nordberg

Klubbkarriere

Nordberg startet sin idrettskarriere i hjembyen Elverum, hvor han spilte håndball på juniornivå hos Elverum Håndball. I tenårene begynte han å spille fotball, hvor han ble målvakt for Elverum Fotball. Her markerte han seg såpass at han ble tilbudt prøvespill for Rosenborg Ballklub, før han skrev under kontrakt med Hamarkameratene i forkant av 2002-sesongen. Hos Ham-Kam fikk han fire kamper, hvorav én seriekamp i 1. divisjon borte mot Lørenskog den 20. oktober 2002 (0–3). Hans opphold i Ham-Kam var preget av skader, og i den påfølgende 2003-sesongen ble han lånt ut til Elverum og vendte aldri tilbake til Hamarklubben.
Etter å ha returnert til Elverum skiftet han fokus til håndballen, hvor han var med på å spille Elverum Håndball opp til Eliteserien i håndball for menn i 2004/2005-sesongen. Etter tolv sesonger for Elverum ble han ikke tilbudt ny kontrakt med klubben på våren 2013. Den 12. juli 2013 skrev Nordberg under på en kontrakt med Kolstad Håndball, hvor han ble gjenforent med sin tidligere medspiller Steffen Stegavik fra tiden i Elverum.
Wearing Yr Smell

Wearing Yr Smell er en musikk-EP med Motorpsycho, utgitt i 1994.
Bolleberget

Bolleberget, egentlig Stora Bolleberget og Lilla Bolleberget, er to koller som ligger nordvest for Bollnäs i Sverige.

Naturreservat

Stora Bolleberget naturreservat ble etablert i 2006, og dekker Stora Bolleberget, Bolletjärn og Blistermyran. Stora Bollebergets bratte nordøstskrent har over 200 år gamle furutrær, og er det sørligste kjente stedet i Sverige der snøsildre vokser. I Bolletjern er det satt ut røye. Flere gamle fangstgroper finnes i den østlige delen av naturreservatet.

Alpinanlegg

På nordøstsiden av Lilla Bolleberget ligger alpinanlegget Bollebacken, som drives av Bollnäs Alpina Klubb med støtte fra Bollnäs kommune. Alpinanlegget har en høydeforskjell på 125 meter, fem nedfarter og tre heiser. Den lengste nedfarten er 800 meter lang.

Langrennsløyper og golfbane

I Bolleberget finnes et nett av avgiftsbelagte lysløyper og andre skiløyper. Skistadionet har dusj, badstu og smørebod. Skiløypene i Bolleberget er knyttet sammen med andre skiløyper i distriktet.
Ved Bollegården, like ved alpinanlegget, ligger Bollebergets Golf, en 12-hulls pay and play-bane.

Bollnäsfestivalen

Musikkfestivalen Bollnäsfestivalen ble arrangert på Bolleberget og i Långnäsparken  i Bollnäs på 1990-tallet.
Moderate Venstre

Moderate Venstre var fra 1885 en fløy i partiet Venstre, og fra 1888 et eget parti. Partiet hadde utspring i den lavkirkelige delen av Venstre, og var spesielt opptatt av avholdssak, religion, sparepolitikk og moral.
Internt i Venstre stod den moderate fløyen i opposisjon til det mer radikale Rene Venstre. Moderate Venstre støttet Regjeringen Sverdrup, mens Rene Venstre mente regjeringen var altfor moderat i spørsmål om blant annet kulturpolitikk, moral og stemmerettsutvidelse. Det er vanskelig å tidfeste splittelsen i Venstre og det var ikke et brudd over natten, men en prosess over flere år. Historikeren Leiv Mjeldheim setter splittelsen til 1885, mens en på Regjeringens nettsider kan lese at splittelsen skjedde i 1887.
Ved Stortingsvalget i 1885 var tonen fortsatt god nok til at Rene Venstre og Moderate Venstre stilte til valg sammen under parolen «Tillit til Johan Sverdrup.» I 1888 stilte derimot fløyene til valg alene. Moderate Venstre grunnla ble grunnlagt som Norges tredje stortingsparti etter å ha blitt presset ut av den radikale fløyen.
Da partiets «sterke mann» Lars Oftedal i 1891 gikk inn for samarbeid med Høyre gikk deler av partiet tilbake til Venstre, og partiet ble i sterkere grad et grunneierparti. I motsetning til Høyre var imidlertid Moderate Venstre tilhenger av økt norsk selvstyre og etter hvert selvstendighet. Da Høyre snudde i unionssaken og Samlingspartiet ble grunnlagt, ble Moderate Venstre en del av dette. I 1906 gikk Moderate Venstre inn i Høyre.
Are We Done Yet?

Handling

Filmen handler om familien Nick, Suzanne, Lindsey og Kevin, som møttes i den forrige filmen, og som nå flytter fra byen til en forstad for å skape seg et idyllisk liv. Et hus som må pusses opp fører til kaos, og Nick havner i klammeri med den eksentriske entreprenøren Chuck Mitchell jr. Suzanne og barna får imidlertid et godt forhold til entreprenøren, og dette gjør bare at Nick får enda større problemer med ham.

Kritikk

Are We Done Yet? mottok dårlige omtaler, og har kun 8% på nettsiden Rotten Tomatoes som påstår at filmen ligner veldig på Dusinet fullt 2. Den ble nominert til Razzie-prisen for «Dårligste gjenskapelse eller rip-off» under den 28. Razzie-utdelingen, men «tapte» for Lindsay Lohans I Know Who Killed Me.
Til tross for de dårlige kritikkene spilte filmen inn over 50 millioner amerikanske dollar
Sewaren kraftverk

(PSEG) Sewaren kraftverk  er et varmekraftverk i Middlesex County i New Jersey, USA. Anlegget har en installert produksjonskapasitet på 560 MW, fordelt på 4 turbiner for gasskraft på 115 MW hver (fra 1948-51), og 1 turbin for oljekraft a 115 MW hver (1965). Operatør er energiselskapet PSEG Fossil LLC. 
Kraftverket stod ferdig utbygd i 1965. Brenselkilden er naturgass og fyringsolje.
Jehan Alain

Bakgrunn

Jehan Alain ble født inn i en musikerfamilie, og var eldst i søskenflokken på fire.  Hans far, Albert Alain, var selv organist og komponist.
På musikkonservatoriet i Paris var han elev av blant annet Paul Dukas, Jean Roger-Ducasse, André Bloch, Georges Caussade samt organisten Marcel Dupré. I en av improvisasjonstimene med sistnevnte sluttet han i en helt forskjellig toneart enn den han begynte på, noe man ikke gjorde. Alain sa så «Der gjorde jeg feil!», hvorpå Marcel Dupré svarte «Javel, da må De gjøre feil oftere!».
I løpet av studiene på konservatoriet vant han flere av konservatoriets priser: harmonilære, kontrapunkt og fuge samt i komposisjon. Videre vant hans Suite pour orgue («Suite for orgel») førsteplassen i en komponeringskonkurranse arrangert av Amis de l'orgel («Orgelvennene» ) i 1936 . 
Han giftet seg i 1935 og ble far til tre barn.

Karriere

I 1936 ble han ansatt som organist i kirken St. Nicolas de Maisons-Lafitte i Paris, og der virket han i fie år. Ut over dette spilte han regelmessig i Temple Israëlite i Rue Notre-Dame-de-Nazareth i Paris, hvorfra stammer fra 1938 det eneste kjente lydopptak fra ham, en seks minutters orgelimprovisasjon.
Hans mest kjente orgelverk er Litanies. Det verket innledes med teksten: Quand l’âme chrétienne ne trouve plus de mots nouveaux dans la détresse pour implorer la miséricorde de Dieu, elle répète sans cesse la même invocation avec une foi véhémente. La raison atteint sa limite. Seule la foi poursuit son  ascension. 
Han ble så kalt inn til militæret i forbindelse med krigen, og døde 29 år gammel mens han forsvarte Saumur i juni 1940.
Frontenis under Sentralamerikanske og karibiske leker 1938

Frontenis under Sentralamerikanske og karibiske leker 1938. Frontenis var en av flere sporter i de fjerde sentralamerikanske og karibiske leker som ble arrangert i Panama by i Panama i perioden 5. til 24. februar 1938. Det var første gangen som frontenis var med i de sentralamerikanske og karibiske leker. De var en single- og en doubleturnering for menn.
Delphinobius

Utseende

Små, kraftige, matt brunlige oldenborrer med påfallende lange og kraftig bakbein.

Utbredelse

Slekten er endemisk for Madagaskar.
Slaget ved Somme

Bakgrunn

Planen for Somme-offensiven ble utviklet fra de alliertes strategiske diskusjoner i Chantilly i departementet Oise i desember 1915. Under ledelse av general Joseph Joffre, øverstkommanderende for den franske armé, ble de franske, britiske, italienske og russiske arméer enige om en samordnet offensiv mot sentralmaktene for år 1916. Somme-offensiven skulle bli det anglo-franske bidraget til denne allmenne offensiv, som var tenkt som et avgjørende slag som skulle skape en brist i den tyske linjen, som så kunne utnyttes. Siden tyskerne hadde innledet angrepet på festningen Verdun ved floden Meuse i februar 1916, var de allierte tvunget til å tilpasse sine planer. Den britiske arméen tok ledelsen ved Somme, ettersom en stor del av de franske styrkene var oppbundet ved Verdun.
Telchar

Telchar er en dverg fra J.R.R. Tolkiens Midgard. Han var en dverg fra Nogrod i Ered Luin. Han var en av de største smedene i Midgard. Blant hans verker finner vi Angrist, Narsil og Dragehjelmen fra Dor-lómin.
Monoxia

Utseende

Små (gjerne ca. 4 - 5 millimeter), avlange, matt brunlige bladbiller.

Levevis

Både larvene og de voksne (imago) er planteetere på planter i meldefamilien.

Utbredelse

Slekten er utbredt mest i det vestlige Nord-Amerika, men noen arter går inn i den neotropiske økosonen. Arten Monoxia obesula har også nylig blitt funnet på Sardinia og Malta
Regjeringens paralympiske ærespris

Regjeringens paralympiske ærespris gis for «fremragende prestasjoner» av en norsk deltaker i de paralympiske leker. Det er den norske regjering som tildeler prisen til norske idrettsutøvere som har utmerket seg utover det vanlige i paralympiske leker.
David Martin

Liverpool

Han ble hentet til Liverpool i januar 2006 fra MK Dons. Han har etablert seg som keeper på reservelaget til Liverpool og har holdt nullen i 10 av 15 kamper. Martin var en ubrukt reserve i Liverpool sin ligacup-kamp mot Reading FC 25. oktober 2006. Han er inkludert i Liverpools Mesterligatropp i 2006/07-sesongen og har fått trøye nummer 40.

Accrington Stanley

Martin ble signert av Accrington Stanley på en måneds langt lån 23. februar 2007. Men kun 5 minutter ute i sin debut for klubben, fikk Martin en ankelskade, som satte han utenfor resten av sine låneperiode og han returnerte derfor til Liverpool. Han vendte imidlertid tilbake til Accrington Stanley på lån igjen for resten av sesongen 2006/2007 etter å ha kommet seg fra skaden.

Leicester City

Martin gikk i august 2008 på et seks måneder langt utlån til Leicester City, der blir han lagkamerat med bl.a Jack Hobbs, også på utlån fra Liverpool. I en kamp 14. februar 2009 fikk Martin en ribbensskade.

Landslagsspill

Han har alderbestemte landskamper på alle nivåer for England fra U16 til U20.

Trivia

Han er sønnen til tidligere West Ham United spiller, Alvin Martin.
Som ungdomsspiller for Tottenham Hotspur spilte Martin som forsvarer.